শিরোনামহীন শিরোনামহীন বাংলা রক ব্যান্ড শিরোনামহীনের পঞ্চম স্টুডিও অ্যালবাম। ১৭ বছরের সঙ্গীত সফরের পরে শিরোনামহীন প্রথম স্ব-নামে অ্যালবাম প্রকাশ করে।: সঙ্গীত সফরের ১৭ বছর পরে শিরোনামহীন তাদের স্ব-শিরোনাম অ্যালবাম প্রকাশের সাহস করছে। (প্রাথমিক উৎস)। এটি ২০১৩ সালের ১৯ জুলাই সাইরেন সঙ্গীত প্রকাশনা সংস্থার অধীনে জি-সিরিজের ব্যানারে বাংলাদেশে প্রকাশিত হয়। কাইনেটিক মিউজিক অ্যলবামটির ডিজিটাল পরিবেশনা করে।  অ্যালবামের "আবার হাসিমুখ" গানটি তাদের পূর্রবর্তী "হাসিমুখ" গানের একটি সংস্করণ। তানিম রহমান অংশুর পরিচালনায় "আবার হাসিমুখ" গানটির একটি মিউজিক ভিডিও নির্মাণ করা হয়েছে, যেখানে অভিনয় করেছেন ২০০৭ সালের মিস বাংলাদেশ বিজয়ী জান্নাতুল ফেরদৌস পিয়া।  রেকর্ডিং ২০১০ সালের রবীন্দ্রনাথ প্রকল্পের পর পরই শিরোনামহীন নতুন অ্যালবামের উপাদান সমূহ নিয়ে কাজ শুরু করে। ২০১১ সালে কিবোর্ডবাক রাজীবের পরিবর্তে রাসেল কবির ব্যান্ডে যোগ দেন।: রাসেল (কিবোর্ড) ২০১১ সালে যোগদান করেছেন। (প্রাথমিক উৎস)। শিরোনামহীনের পূর্বের ২৫টি গানের মধ্য থেকে নির্বাচিত ১০টি গান অ্যালবামে সংকলিত হয়েছে। প্রায় গানগুলি ঢাকার বাংলামোটরের ইনকার্সন মিউজিক স্টুডিওতে রেকর্ড করা হয়। শব্দ গ্রহণ ও সংমিশ্রণের জন্য স্টুডিও গানবাজ, ডিটিএম এবং প্রায় শিরোনামহীনে কাজ করেছিল।  অতীতের জানালার মাধ্যমে নতুন আলোকে আমন্ত্রণ জানাতে শিরোনামহীন তাদের স্ব-শিরোনাম অ্যালবামে স্বীকারোক্তি, চাহিদা, ক্রোধ, আশা এবং প্রত্যাশা সংকলনের চেষ্টা করেছে। গীতিকথার দৃষ্টিকোণ থেকে, অ্যালবামটি নেতিবাচক জীবনযাপনের ইতিবাচক দিকগুলি অনুসন্ধানের মধ্য দিয়ে বিষয়টিতে সুনির্দিষ্ট ইতি টানে। সাঙ্গীতিকভাবে শিরোনামহীন বেহালার, চেলো, পাবলিক ক্লাসিক অর্কেস্ট্রেশনে রক গিটার, বেস এবং ড্রামের সাথে মিশ্রিত কনট্রাবাস বিভাগের উপর ভিত্তি করে সঙ্গীত রচনার চেষ্টা করেছিল। শিরোনামহীন অ্যালবামটিতে দলের সদস্য এবং দলের সাথে জড়িত ব্যক্তিদের স্মরণ করেছে, যারা অন্তত একবার হলেও শিরোনামহীনের হয়ে কাজ করেছিল।  সুরোরোপ অ্যালবামের এগারোটি গানের মধ্যে এককভাবে জিয়াউর রহমান জিয়া চারটি এবং দিয়াত খান ও কাজী শাফিন আহমদের সাথে যৌথভাবে দুইটি করে গানের নুর করেছেন। শাফিন এককভাবে একটি এবং তুহিন ও জিয়ার সাথে যৌথভাবে দুইটি গানের সুর করেছেন। দিয়াত এককভাবে "রোদ ক্যানভাস" গানের সুর করেছেন। অন্যান্য প্রকল্পসমূহে শিরোনামহীন, তাদের স্বাতন্ত্র্যসূচক সরোদ, এস্রাজ, মন্দিরা ও দোতারার মতো সনাতন শাস্ত্রীয় যন্ত্র ব্যবহার করেছেন। পঞ্চম স্ব- শিরোনাম অ্যালবামেও তারা গিটার, বেজ এবং ড্রামস-এর পাশাপাশি কিছু শাস্ত্রীয় যন্ত্র ব্যবহার করেছেন।  মোড়ক ও প্রচারণা প্রথমবারের মত দলটি তাদের কোনো অ্যালবামের কালেকটর্স এডিশন অর্থাৎ সংগ্রাহক সংস্করণ প্রকাশ করে, যেখানে অ্যালবামের সিডির সাথে কাপড়ের মলাটে বাধাইকৃত বই যুক্ত করা হয়ছে। যাতে সংকলিত হয়েছে গানের লিরিক, লিরিকের পটভূমিসহ প্রাসঙ্গিক তথ্য। তানজির তুহিনের পরিকল্পনায় প্রচ্ছদ নকশা করেছেন জিয়াউর রহমান জিয়া। তিনি এছাড়াও অ্যালবাম ও সম্পর্কিত পণ্যসমূহ পরিকল্পনা ও নকশা করেছেন। ২০১৪ সালে ১৪ এপ্রিল লেজার ভিশন অ্যালবামটির একটি কালেক্টরস সংস্করণ প্রকাশ করে।  গানের তালিকা  পরিবেশনকারী অ্যলবামামটিতে শিরোনমহীন দলের বাইরেও অনেক সহযোগি শিল্পী এবং কলাকুশলী যুক্ত ছিলেন।  ব্যান্ডকর্মী  জিয়াউর রহমান জিয়া - বেস, অ্যাকোস্টিক গিটার , বেহালা , চেলো , কিলাম্বা , রেইনমেকার , সরোদ , কয়ার, নেপথ্য কণ্ঠ, হারমোনাইজ   তানজির তুহিন - কণ্ঠ  কাজী শাফিন আহমেদ - ড্রাম, অ্যাকোস্টিক গিটার , সিন্থ স্ট্রিং/উইন্ড , বোধ্রান , ডারবুকা , সরোদ , মন্দিরা , রেক্টর প্লুট ,  নেপথ্য কণ্ঠ, হারমোনাইজ   দিয়াত খান - গিটার, নেপথ্য কণ্ঠ, হারমোনাইজ  রাসেল কবির - কিবোর্ড  অতিথিকর্মী  মউমন - অ্যাকোস্টিক গিটার   রাজিব - কিবোর্ড   শরীফ - বেহাালা   প্রযোজনা  শব্দ গ্রহণ ও সংমিশ্রণ: স্টুডিও  গানবাজ, ডিটিএম, প্রায় শিরোনামহীন  শব্দ প্রকৌশলী: জিয়াউর রহমান জিয়া  আলোকচিত্রশিল্প: মুর্তুজা আলম  প্রচ্ছদ পরিকল্পনা: তানজির তুহিন  অ্যালবাম ও সম্পর্কিত পণ্যসমূহ পরিকল্পনা ও নকশা: জিয়াউর রহমান জিয়া  তথ্যসূত্র  উৎস     বহিঃসংযোগ   বিষয়শ্রেণী:২০১৩-এর অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:শিরোনামহীনের অ্যালবাম বিষয়শ্রেণী:বাংলা সঙ্গীত